তৃতীয়তঃ ২০০৮ সাল থেকেই আসামী গোলাম আযম ব্রিটেনে যাওয়ার চেষ্টা চালাচ্ছিলেন। ২০০৮ সালে ব্রিটেনে সফরের জন্য আসামীর ভিসার আবেদন “জনস্বার্থমূলক কারণে”15 নামঞ্জুর হওয়ায় আসামীর পক্ষ থেকে যুক্তরাজ্যের অভিবাসন আপিল ট্রাইবুনালে (Immigration Appeal Tribunal) সিদ্ধান্তটি পুনর্বিবেচনার জন্য আপিল দায়ের করা হয়, এবং অবশেষে ২০১০ সালের মার্চ মাসে আসামীর পক্ষে সিদ্ধান্ত হয় (এখানে দেখুন)। সে সিদ্ধান্তের ভিত্তিতে গোলাম আযমকে ব্রিটেনের ভিসা দেয়ার জন্য যুক্তরাজ্য অভিবাসন আপিল ট্রাইবুনালের পক্ষ থেকে ঢাকাস্থ ব্রিটিশ হাই কমিশনকে নির্দেশ দেয়া হয়।